**כתב השרות נמכר ללא מעורבות חברת הביטוח והאחריות על השרות שניתן, תחול על ספק השרות.**

**פרק א – הגדרות**

״הפוליסה״ - פוליסה לביטוח הדירה ותכולתה, שעל פיה מבוטחת דירת המבוטח, ואשר טופס סיכום עסקה ו/או דף תנאים מצורף אליה.

"דירה"- המבנה של הדירה או הבית, אשר בוטח במסגרת הפוליסה.

"מקבל השירות" - המבוטח על פי הפוליסה.

**פרק ב – כיסויים נוספים**

1. **פיצוי כספי בתביעת ביטוח**
	1. בהגשת תביעת ביטוח, המכוסה לפי פוליסת ביטוח הדירה, יקבל מקבל השירות פיצוי כספי בגין השתתפותו בהוצאות הנזק לדירה, וזאת בהתאם לאחת החלופות הבאות ועפ"י טופס סיכום העסקה:
* פיצוי בגובה מחצית ההשתתפות בנזק ועד לסכום של 300 ₪.
* פיצוי בגובה מלוא ההשתתפות בנזק ועד לסכום של 600 ₪.
* פיצוי בגובה מלוא ההשתתפות בנזק ועד לסכום של 900 ₪.
	1. השירות כאמור לא יינתן בתביעות מסוג נזקי צנרת ורעידת אדמה, אלא אם צוין אחרת בטופס סיכום העסקה. במידה ונקנה כיסוי הכולל נזקי צנרת, לא יינתן הכיסוי בגין נזקי צנרת מצ"ג.
	2. השירות כאמור לא יינתן במקרה של דחיית התביעה על ידי חברת הביטוח.
	3. השירות מוגבל למימוש חד פעמי במשך תקופת המנוי.
1. **פריצת מנעולים בדלת הכניסה**
2. מקבל השירות יהיה זכאי להחזר כספי של עד 300 ₪ כולל מע"מ במקרה של פריצת מנעולים.
3. השירות יינתן לדלת הכניסה בלבד ואינו יחול על דלתות פנים.
4. השירות מותנה בהמצאת חשבונית **מקורית** לפק' רוזן שירותים כלליים עבור הפריצה בלבד.
5. מובהר כי כיסוי זה אינו כולל שכפול ו/או קידוד מפתחות.
6. השירות לא יינתן במקרה של נזק שאירע במהלך או כתוצאה של מלחמה, פעולת איבה, פיגוע חבלני, מעשה פלילי, מעשה מכוון ע"י המנוי ו/או מי מטעמו, בנזק שנגרם כתוצאה מאירוע ביטוחי המכוסה בפוליסת הדירה, ובנזק אשר הפיצוי בגינו ניתן עפ"י חוקי מדינת ישראל.
7. השירות מוגבל למימוש חד פעמי במשך תקופת המנוי.
8. **רכב חלופי במקרה של גניבת מפתחות הרכב מהבית**
9. במקרה של גניבת מפתחות הרכב מהבית, מקבל השירות יהיה זכאי לרכב חלופי לתקופה שלא תעלה על 3 ימים.
10. השירות מותנה בהמצאת אישור משטרה על הגניבה.
11. הרכב החלופי יינתן מחברת השכרה אליה יופנה מקבל השירות ע"י רוזן שירותים כלליים בע"מ.
12. הרכב החלופי יינתן לנהג מעל גיל 24 שנים וותק נהיגה מעל שנתיים.
13. מקבל השירות יהיה זכאי לרכב אוטומטי קטן, בעל נפח מנוע של 1,300 סמ"ק. מקבל שירות שיחליף את סוג המכונית מקבוצה אחת לאחרת יישא בתוספות העלות בהתאם למחירון חברת ההשכרה.
14. מקבל השירות יחתום על חוזה השכרת רכב עם חברת השכרה עפ"י הנוסח המקובל בחברות השכרה.
15. על מקבל השירות להמציא לחברת ההשכרה רישיון נהיגה בר תוקף וכן להפקיד פרטי כרטיס אשראי של מקבל הרכב כפיקדון, כמקובל בחברות ההשכרה. יובהר כי חברת ההשכרה רשאית לתפוס מסגרת באשראי, בהתאם לחוזה ההשכרה.
16. הזכויות וההגבלות החלות בחברת השכרה יחולו על מקבל השירות, פרט לתשלום השכירות עצמה.
17. תשלומים שידרשו ע"י חברת ההשכרה כגון בגין ביטול/הקטנת השתתפות עצמית, תשלום השתתפות עצמית במקרה של תאונה, איחור בהחזרת הרכב, חריגת ק"מ וכיוב', יחולו על מקבל השירות במלואם.
18. מקבל השירות יישא בכל הוצאות הדלק של הרכב החלופי, דו"חות תנועה או חניה, קנסות, דמי אגרה חניונים וכבישים בתשלום וכיוב', הכל בהתאם לחוזה ההשכרה.
19. השירות מוגבל למימוש חד פעמי במשך תקופת המנוי.
20. **ייעוץ, הכוונה ובירור במקרה של דחיית תביעה**

מקבל השירות יהיה זכאי לייעוץ, הכוונה ובירור מקצועיע"י נציגים מקצועיים, המתמחים בסילוק תביעות, במקרה של תביעה או דחיית תביעת דירה ע"י חברת הביטוח.

1. **פיצוי בגין פינוי באמבולנס מהבית במקרה של תאונה**
2. מקבל השירות יהיה זכאי לפיצוי כספי בסך של עד 700 ₪ בגין פינוי באמבולנס מהבית במקרה של תאונה.
3. השירות מותנה בהשתתפות עצמית של 200 ₪.
4. השירות אינו כולל פינוי באמבולנס כתוצאה מתאונת דרכים כהגדרתה בחוק הפיצויים לנפגעי תאונות דרכים, התשל"ה -1975.
5. השירות מותנה בהמצאת הודעת חוב ודו"ח פינוי אמבולנס.
6. השירות מוגבל למימוש חד פעמי במשך תקופת המנוי.
7. **חוות דעת נוספת של שמאי בנזק מעל 70,000 ₪**
8. בקרות מקרה ביטוח, המכוסה לפי פוליסת ביטוח הדירה, יהיה זכאי מקבל השירות לחוות דעת נוספת של שמאי, לפי בחירת מקבל השירות, וזאת בנזק לדירה המוערך בסכום של 70,000 ₪ ומעלה.
9. השירות מותנה בהמצאת חוות הדעת וחשבונית מס קבלה **מקורית** של שכר טרחת השמאי הרשומה לפק' רוזן שירותים כלליים בע"מ.
10. **החזר כספי עבור תיקון דוד שמש או דוד חשמל**
	1. מקבל השירות יהיה זכאי להחזר כספי של עד 200 ₪ במקרה של אובדן או נזק לדוודים מכל סיבה שהיא.
	2. השירות מותנה בהמצאת חשבונית מס קבלה **מקורית** לפק' רוזן שירותים כלליים בע"מ עבור תיקון או החלפת הדוד.
	3. השירות לא יינתן במקרה של נזק שאירע במהלך או כתוצאה של מלחמה, פעולת איבה, פיגוע חבלני, מעשה פלילי, מעשה מכוון ע"י המנוי ו/או מי מטעמו, בנזק שנגרם כתוצאה מאירוע ביטוחי המכוסה בפוליסת הדירה, ובנזק אשר הפיצוי בגינו ניתן עפ"י חוקי מדינת ישראל.
	4. השירות מוגבל למימוש חד פעמי במשך תקופה המנוי.

**פרק ג – תנאים כלליים לכל כתב השירות**

1. **תקופת כתב השירות**
2. הכיסוי עפ"י כתב שרות זה יהיה בתוקף רק אם דמי השירות שולמו ע"י מקבל השרות במועד תחילת השירות וכל עוד הפוליסה לא בוטלה.
3. תקופת אכשרה – ההתחייבויות על פי כתב שירות זה יחולו רק **בחלוף תקופת אכשרה של 7 ימים מרכישת הכיסוי**.
4. תקופת כתב השירות הינה לשנה אחת, אלא אם צוין אחרת בטופס סיכום עסקה המצורף לפוליסה.
5. מובהר כי חברת רוזן שירותים כלליים בע"מ רשאית לא לקבל מנוי או לחדש מנוי מבלי לנמק את סיבותיה.
6. **הצהרת מקבל השירות**

מקבל השירות מצהיר שפרטי הדירה שנמסרו לחברת רוזן שירותים כלליים בע"מ הם נכונים.

1. **קבלת השירות ע"י גורם אחר**

במקרה של פניה לכל גורם אחר לצורך קבלת שירות, ללא כל קבלת אישור מוקדם לכך מחברת רוזן שירותים כלליים בע"מ, לא יהיה זכאי מקבל השירות להחזר הוצאות מלא או חלקי, גם אם היה זכאי לקבלת שירות מחברת רוזן שירותים כלליים בע"מ אילו פנה למשרדי החברה.

1. **ביטול השירות**
2. חברת רוזן שירותים כלליים בע"מ שומרת לעצמה את הזכות לבטל את השירות או לשנות את תנאי השירות, בכל זמן שהוא וזאת באמצעות מתן הודעה למקבל השירות של 7 ימים בטרם הביטול או השינוי.
3. מקבל השירות יהיה רשאי למסור לחברת רוזן שירותים כלליים בע"מ הודעת ביטול בכתב אשר תיכנס לתוקפה מיד עם קבלתה.
4. במקרה של ביטול כתב השירות, יהיה מקבל השירות זכאי להחזר היחסי בהתאם לתקופה.
5. **שיפוט**

בכל מחלוקת שתתגלה בין הצדדים בקשר עם כתב שירות זה יהא מוסמך לדון אך ורק ביהמ"ש המוסמך עניינית לדון במחלוקת בעכו או בקריות.

**כללי**

1. **המנוי מצהיר כי קרא והבין את תנאי כתב השירות.**
2. **השירות יינתן על ידי גורמי מקצוע מתאימים ורלוונטיים לסוג השירות.**
3. **לרשותך מוקד שירות זמין 24/7 בטלפון 6446\***
4. **השירות יינתן בפריסה ארצית.**
5. **קיים קשר ישיר בין השירות שניתן מכוח כתב השירות לבין פוליסת הביטוח שקיימת בידי מבקש השירות, אך כתב השירות נמכר ללא מעורבות חברת ביטוח ואינו מהווה חלק מפוליסת הביטוח.**
6. **קיים פיקדון כספי להבטחת התחייבויות נותני השירותים עפ"י כתב שירות זה, בהתאם לחוזר ביטוח 2015-1-27 הנהגת כתבי שירות ואופן שיווקם מיום 21.12.15.**